फ्रीवेयर

फ्रीवेयर () अइसन सॉफ्टवेयर होला जे प्रोपराइटरी त होला, मने कि मालिकाना हक डेवलप/पब्लिश करे वाली कंपनी के लगे जरूर होला, बाकी तबो ई अंतिम प्रयोगकर्ता के बिना कौनों लागत के बितरित कइल जाला। अधिकार, लाइसेंस भा EULA के कौनों एकमत सेट नइखे जे फ्रीवेयर के निर्विवाद रूप से परिभाषित करे; हर पब्लिशर जवन फ्रीवेयर पेश करेला ओकरा खातिर आपन मोटामोटी नियम खुदे तय करेला। उदाहरण खातिर, संशोधन (मोडिफिकेशन), तिसरा पक्ष द्वारा दोबारा बितरण आ रिवर्स इंजीनियरिंग के अनुमति कुछ पब्लिशर लोग द्वारा दिहल जालीं बाकी कुछ लोग द्वारा अइसन चीज प रोक रहे ला। मुफ्त आ ओपन-सोर्स सॉफ्टवेयर के बिपरीत, जे अक्सरहा मुफ्त में भी बितरित होलें, आमतौर पर फ्रीवेयर खातिर सोर्स कोड उपलब्ध ना करावल जालें। फ्रीवेयर के मकसद अपना निर्माता के फायदा पहुँचावल हो सके ला, उदाहरण खातिर, अउरी सक्षम आ एडवांस संस्करण के बिक्री के प्रोत्साहित कइल, जइसे कि फ्रीमियम आ शेयरवेयर बिजनेस मॉडल में देखे के मिले ला।

 फ्री ट्रायल
कई ठे सॉफ्टवेयर आपन प्रोडक्ट के कुछ लिमिटेड समय खातिर फ्री में ट्रायल उपलब्ध करावे लें। एकर मकसद प्रोडक्ट के मार्केटिंग कइल आ ओकरे इस्तेमाल के बढ़ावा दिहल होखे ला।

 संदर्भ 

श्रेणी:सॉफ्टवेयर
श्रेणी:कंप्यूटर टर्मावली